
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 877 

17 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση έκθεσης καθορισμού ορίων Αιγιαλού και 
Παραλίας στην περιοχή «Γούργουρας - Ρέννη», Δή¬ 
μου Αφάντου, Νήσου Ρόδου, Νομού Δωδ/σου. 1 

Ανάκληση απόφασης αναδάσωσης από έκταση 12,400 
στρέμ. στη θέση «Ταρανέζος» Δημοτικού διαμερί¬ 
σματος Μικράς Μαντινείαςτου Δήμου Καλαμάτας.. 2 


ΑΠΟΦΑΣΕΙ Σ 

Αριθ. 9937 (1) 

Επικύρωση έκθεσης καθορισμού ορίων Αιγιαλού και Πα¬ 
ραλίας στην περιοχή «Γούργουρας - Ρέννη», Δήμου 
Αφάντου, Νήσου Ρόδου, Νομού Δωδ/σου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου. 2 του ν.3200/1955 «περί δι¬ 
οικητικής αποκεντρώσεως» όπως αυτές τροποποιήθηκαν 
και ισχύουν σήμερα. 

2. Τις διατάξεις των άρθρων 3, 4, 5, 7, και 9 του ν.2971/ 
2001 (ΦΕΚ 285/τ.Α'/19.12.2001) «Αιγιαλός, παραλία και 
άλλες διατάξεις». 

3. Τις διατάξεις του κ.δ. 132/1929 «περί Κτηματολογικού 
Κανονισμού Δωδεκανήσου» που διατηρήθηκε σε ισχύ με 
το άρθρο 8του ν.510/1947. 

4. Τις διατάξεις των άρθρων 1 μέχρι και 7 του α.ν. 2344/ 
1940 «περί αιγιαλού και παραλίας» όπως έχουντροποποι- 
ηθεί και συμπληρωθεί μεταγενέστερα με τις διατάξεις: α) 
του άρθρου 13 του ν. 1078/1980 και β) του άρθρου 23 του 
ν. 1337/1983. 

5. Τις διατάξεις του άρθρου 1 του ν.δ. 439/1970 «περί 
συμπληρώσεως των διατάξεων περί αιγιαλού». 

6. Τις διατάξεις του άρθρου 20 του ν.719/1977 «περί 
τρόπου σύνταξης τοπογραφικών- υψομετρικών διαγραμ¬ 
μάτων από ιδιώτες μηχανικούς κλπ». 

7. Τις διατάξεις του άρθρου 100 του π.δ. 284/1988, 
όπως τροποποιήθηκε και ισχύει σήμερα. 

8. Το υπ’ αριθμ. Δ3090/646/1976 έγγραφο του Υπουρ¬ 


γείου Οικονομικών «περί του στη Δωδεκάνησο ορίου αι- 
γιαλού» σε συνδυασμό με τις υπ’ αριθμ. 325/1971 και 
203/1971 γνωμοδοτήσεις του Ν.Σ.Κ. 

9. Την υπ’ αριθμ. 18984/22.9.2004 απόφαση του Γ ενικού 
Γ ραμματέα Περιφέρειας Νοτίου Αιγαίου, με την οποία κα¬ 
θορίστηκαν τα μέλη της επιτροπής καθορισμού ορίων αι- 
γιαλού και παραλίας (ν.2971/2001) στη Νομαρχία 
Δωδ/σου. 

10. Τις διατάξεις του άρθρου 19 παράγραφος 5 α.ν. 
2344/1995, του άρθρου 52 παράγραφος 6 του ν.2218/ 
1994, του άρθρου 4 παράγραφος 7 του ν.2240/1994, δυ¬ 
νάμει των οποίων αρμοδιότητες του Υπουργείου Οικονο¬ 
μικών που είχαν μεταβιβασθεί στους Νομάρχες, ανήκουν 
στον Περιφερειακό Διευθυντή, σε συνδυασμό με αυτές 
του άρθρου 14 παράγραφος 2 του ν.2399/1996 με τις 
οποίες προβλέπεται η κατάργηση των θέσεων των Περι¬ 
φερειακών Διευθυντών, οι αρμοδιότητες πλέον του οποί¬ 
ου περιήλθαν στον Γ ενικό Γ ραμματέα της Περιφέρειας και 
ασκούνται από τον αναπληρωτή Περιφερειακό Διευθυντή. 

11. Τις διατάξεις του τέταρτου εδαφίου της παραγράφου 
2 του άρθρου 1 και της παραγράφου 6 του ιδίου άρθρου 
του ν.2503/1997 «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την τοπική Αυτοδιοίκηση 
και άλλες διατάξεις» (ΦΕΚ 107/Α), σύμφωνα με τις οποίες 
οι περιφερειακές Υπηρεσίες του Υπουργείου Οικονομικών, 
που συγκροτούσαν την ενιαία οργανική μονάδα της περι¬ 
φέρειας, ούτε καταργήθηκαν, αλλά αποτελούν από 
1.9.1997, υπηρεσίες του Υπουργείου Οικονομικών. 

12. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση Πρωθυπουργού και Υπουργού Οικονομίας και Οι¬ 
κονομικών (ΦΕΚ 519 τ.β.) «Καθορισμός αρμοδιοτήτων 
των Υφυπουργών Οικονομίας και Οικονομικών». 

13. Την υπ’ αριθμ. 1064129/801/Α0006/5.8.2004 απόφα¬ 
ση Υφυπουργού Οικονομίας και Οικονομικών (ΦΕΚ 1255 
τ.Β 16.8. 2004) περί μεταβίβασης αρμοδιοτήτων καθώς και 
εξουσίας να υπογράφουν «με εντολή Υφυπουργού» κ.λ.π., 
η οποία τροποποιήθηκε και συμπληρώθηκε με την υπ’ 
αριθμ. 1071473/877/Α0006/9.9.2004 (ΦΕΚ 1429/τ.Β'/17.9. 
2004) ομοίως απόφαση Υφυπουργού Οικονομίας και Οι¬ 
κονομικών. 

14. Την υπ’ αριθμ. 1063649/790/Α006/3.8.2004 και την 
υπ’ αριθμ. 1100776/1253/Α0006/15.12.2004 (Φ.Ε.Κ. 1907/ 

Β7 23.12.2004) αντίστοιχα αποφάσεις του Υπουργού και 
του Υφυπουργού Οικονομίας και Οικονομικών σχετικά με 
την καταγραφή - διοικητική κωδικοποίηση των αρμοδιο¬ 
τήτων σε θέματα Υπηρεσιών του Υπουργείου Οικονομίας 
και Οικονομικών που περιέρχονται στους Γενικούς Γραμ- 
ματείς των Περιφερειών κατά τις διατάξεις του άρθρου 
46 παρ.21 του ν.3220/2004 (Φ.Ε.Κ. 15/28.1.2004τ.Α'). 

15. Τις διατάξεις του άρθρου 46 παρ. 21 του ν.3220/ 
2004 (ΦΕΚ 15 Α') στις οποίες προβλέπεται ότι από 

10.4.2004 αρμοδιότητες του Υπουργού Οικονομίας και 
Οικονομικών οι οποίες ανήκαν ή είχαν μεταβιβασθεί 
στους Νομάρχες μέχρι την έναρξη λειτουργίας των Νο¬ 
μαρχιακών Αυτοδιοικήσεων και αφορούν θέματα Υπηρε¬ 
σιών του Υπουργείου Οικονομίας και Οικονομικών, που 
εξαιρέθηκαν από την κατάργηση σύμφωνα με τις διατά¬ 
ξεις της παραγράφου 2 του άρθρου 39 του ν.2218/1994, 
περιέρχονται στον Γ ενικό Γ ραμματέα της Περιφέρειας 
εκτός των θεμάτων Υ.Δ. Ε. 

16. Την από 4.11.2004 έκθεση της κατά το άρθρο 3 του 
ν.2971/2001 αρμόδιας επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού, 
στην παραλιακή περιοχή «Γούργουρας - Ρέννη» Δήμου 
Αφάντου, Νήσου Ρόδου, Νομού Δωδεκανήσου. 

17. Το από Αύγουστο 2004 τοπογραφικό - υψομετρικό 
διάγραμμα, κλίμακας 1:500 αποτελούμενο από μία (01) 
πινακίδα, που συντάχθηκε από τον Αγρονόμο & Τοπο¬ 
γράφο Μηχανικό Διακοσταματίου Παύλο, στο οποίο εμ¬ 
φανίζεται η παραλιακή περιοχή «Γούργουρας - Ρέννη» 
Δήμου Αφάντου, Νήσου Ρόδου, Νομού Δωδεκανήσου και 
το οποίο ελέγχθηκε ως προς την ακρίβεια της αποτύπω¬ 
σης στις 12.10.2004 από τον Αγρονόμο & Τοπογράφο Μη¬ 
χανικό της Κτηματικής Υπηρεσίας Δωδ/σου, Χειράκη Ιω¬ 
άννη και θεωρήθηκε την ίδια ημερομηνία από τον ανα¬ 
πλ/τη Προϊστάμενο της Κτηματική Υπηρεσίας Δωδ/σου, 
Κολιάδη Νικόλαο. 

18. Στο τοπογραφικό αυτό χαράχθηκε με κόκκινη συνε¬ 
χόμενη πολυγωνική γραμμή η οριογραμμή του αιγιαλού 
με στοιχεία (Α9', ΑΙΟ', Α11',..., Α16', Α17') σύμφωνα μετις 
διατάξεις του άρθρου 3 του κ.δ. 132/1929. 

19. Το υπ’ αριθμ. Φ.544.5/122/05/15470/17.2.2005 έγ¬ 
γραφο του Γενικού Επιτελείου Ναυτικού με το οποίο συμ¬ 
φωνεί με τα καθορισθέντα από την Επιτροπή όρια. 

20. Το από 1.4.2005 αποδεικτικότοιχοκόλλησηςτου Δή¬ 
μου Αφάντου με το οποίο τοίχο κολλήθηκε η από 

4.11.2004 έκθεση επιτροπής καθορισμού ορίων Αιγιαλού 
και Παραλίας στην παραλιακή περιοχή «Γούργουρας - 
Ρέννη» Δήμου Αφάντου, Νήσου Ρόδου, Νομού Δωδεκα¬ 
νήσου, αποφασίζουμε: 

Επικυρώνουμε την από 4.11.2004 έκθεση της κατά το 
άρθρο 3 του ν.2971/2001, αρμοδίας επιτροπής περί χά¬ 
ραξης των ορίων Αιγιαλού και Παραλίας, με την οποία κα¬ 
θορίστηκαν τα όρια Αιγιαλού και Παραλίας στην παρα¬ 
λιακή περιοχή «Γούργουρας - Ρέννη» Δήμου Αφάντου, 
Νήσου Ρόδου, Νομού Δωδεκανήσου επίτοπογραφικού - 
υψομετρικού διαγράμματος το οποίο ελέγχθηκε και θεω¬ 
ρήθηκε στις 12.10.2004 από την Κτηματική Υπηρεσία Δω¬ 
δεκανήσου. 

Στο τοπογραφικό αυτό διάγραμμα, χαράχθηκε από την 
εν λόγω επιτροπή, όπως πιο πάνω αναφέρεται, η οριο- 
γραμμή του αιγιαλού με κόκκινη συνεχόμενη πολυγωνική 
γραμμή με στοιχεία κορυφών (Α9', ΑΙΟ', ΑΙΙ', ..., Α16', 
Α17') με εξάρτηση των κορυφών αυτής, από συντεταγμέ¬ 


νες του κρατικού τριγωνομετρικού δικτύου της χώρας 
όπως αυτές εμφανίζονται στον σχετικό πίνακα επί του το- 
πογραφικού - υψομετρικού διαγράμματος, κλίμακας 
1:500 που συντάχθηκε από τον Αγρονόμο & Τοπογράφο 
Μηχανικό Διακοσταματίου Παύλο, στο ίδιο ως άνω τοπο- 
γραφικό διάγραμμα. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, για τις εντός οικισμού ή εντός σχεδίου πόλεως 
περιοχές, είναι δε προσαυξημένο κατά δώδεκα μέτρα 
στις περιοχές εκτός σχεδίου οικισμού ή σχεδίου πόλεως, 
σύμφωνα μετις διατάξειςτου άρθρου 3του κ.δ. 132/1929 
που διατηρήθηκε σε ισχύ με το άρθρο 8 του ν.510/1947. 

Οριογραμμή παραλίας δεν χαράχθηκε στην υπό κρίση 
περιοχή, σύμφωνα με τις διατάξεις του άρθρου 3 του κ.δ. 
132/1929, αφού η οριογραμμή αιγιαλού τέμνει τα προς 
την θάλασσα όρια των ιδιοκτησιών 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά και προς εξυπηρέτηση των σκοπών 
των διατάξεων του ν.2971/2001. 

Η παρούσα απόφαση μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 18 Ιουλίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ 
ΑΙΓΙΑΛΟΥ ΚΑΙ ΠΑΡΑΛΙΑΣ 

(Άρθρο 3 και Άρθρο 9 του ν.2971 Φ. Ε. Κ. 285/Α/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά έμπροσθεν της Κ. Μ. 2155ΑΑ γαιών Αφά¬ 
ντου, στην περιοχή «Γούργουρας - Ρέννη» Παραλίας 
Αφάντου του Δήμου Αφάντου, της νήσου Ρόδου του νο¬ 
μού Δωδεκανήσου. 

Στη Ρόδο σήμερα 4.11.2004, οι υπογεγραμμένοι: 

1. Τριανταφύλλου Γιώργος, Αναπληρωτής Προϊστάμε¬ 
νος της Κτηματικής Υπηρεσίας Δωδεκανήσου, ως πρόε¬ 
δρος, βάση της υπ’ αριθμ. Δ.Κ. 3243/3.11.2004 εντολής 
του Προϊσταμένου της Κ.Υ.Δ. 

2. Χειράκης Ιωάννης, Αγρονόμος & Τοπογράφος Μη¬ 
χανικός της Κτηματικής Υπηρεσίας Δωδεκανήσου, ως 
μέλος. 

3. Κωνσταντίνα Σπυροπούλου, Σημαιοφόρος Λιμενικού 
Σώματος, ορισθείσα Αξιωματικός από τον Λιμενάρχη Ρό¬ 
δου, κωλυόμενου αυτού, ως μέλος. 

4. Φαρμακίδης Νικόλαος, Προϊστάμενος Γραφείου 
ΠΕ.ΧΩ. Ρόδου της Περιφέρειας Νότιου Αιγαίου, ως μέ¬ 
λος. 

Χρέη γραμματέα της επιτροπής άσκησε ο έκτων μελών 
αυτής, υπάλληλος της Κτηματικής Υπηρεσίας Δωδεκανή¬ 
σου, Χειράκης Ιωάννης αποτελούντες την επιτροπή κα¬ 
θορισμού των ορίων του αιγιαλού όπως αυτή καθορίστη¬ 
κε με την απόφαση του Γ ενικού Γ ραμματέα Νοτίου Αιγαί¬ 
ου υπ’ αριθμ. 18984/22.9.2004 δυνάμει του άρθρου 3του 
ν.2971 (ΦΕΚ 285/Α/19.12.2001) και 

Λαμβάνοντας υπόψη: 

1. Την υπ’ αριθμ. Δ.Κ. 2822/24.9.2004, αίτηση της ΑΦΑ¬ 
ΝΤΟΥ ΒΑΥ Ε.Ξ.Τ.Ε. περί καθορισμού των ορίωντου αιγια- 
λού στην εν λόγω θέση. 

2. Την υπ’ αριθμ. Δ.Κ. 2989/12.10.2004, με την οποία 
κοινοποιήθηκε η υπ’ αριθμ. 18984/22.9.2004 απόφαση 
του Γενικού Γραμματέατης Περιφέρειας Νοτίου Αιγαίου, 
σχετικά με τον ορισμό μελών της Επιτροπής Καθορισμού 
Ορίων Αιγιαλού και Παραλίας. 

3. Τοτοπογραφικό - υψομετρικό και κτηματολογικό διά¬ 
γραμμα, το οποίο συντάχθηκε τον Αύγουστο του 2004 
απότονΔιακοσταματίου Παύλο, Αγρονόμο & Τοπογράφο 
Μηχανικό, αποτελούμενο από μία πινακίδα κλίμακας 
1:500, που ελέγχθηκε ως προς την ακρίβεια της αποτύ¬ 
πωσης στις 12.10.2004 από τους Κώστα Παναγιώτη, Μη¬ 
χανικό ΤΕ/Δ και Χειράκη Ιωάννη Αγρονόμο & Τοπογράφο 
Μηχανικό ΠΕ/Γ της Κτηματικής Υπηρεσίας Δωδεκανήσου 
και θεωρήθηκε την ίδια ημερομηνία από τον Νικόλαο Κο- 
λιάδη, Προϊστάμενο της Κτηματικής Υπηρεσίας Δωδεκα¬ 
νήσου. 

4. Τις διατάξεις του ν.2971/2001 «Αιγιαλός, παραλία και 
άλλες διατάξεις» όπως αυτός ισχύει και τον ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

5. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
καθώς και τα στοιχεία καθορισμού αιγιαλού και παραλίας 
που προβλέπονται στην παράγραφο 1 του άρθρου 9 του 
ν.2971/2001 και ειδικότερα: 

Α. Τη γεωμορφολογία του εδάφους για την οποία ανα¬ 
λυτικά αναφέρεται ότι: 

(1) Η μορφολογία της ακτής συνίσταται κυρίως από χα¬ 
λαρά ιζήματα (άμμος, αμοίλυς, κροκάλες, χαλίκια, πέ¬ 
τρες) που έχουν προκύψει από την αποσάθρωση - διά¬ 
βρωση των μητρικών πετρωμάτων της ακτής και την ενα¬ 
πόθεση φερτών υλών από τον χείμαρρο που βρίσκεται 
στην περιοχή και απεικονίζεται στο ανωτέρω τοπογραφι- 
κό διάγραμμα. 

(2) Η ακτή εμφανίζεται με μικρές κλίσεις και μικρές υψο¬ 
μετρικές διαφορές ενώ της ακτής συνέχονται εκτάσεις 
πεδινές με έδαφος γαιώδες που μεταξύ τους υφίσταται, 
όπως εξάλλου εμφανίζεται και στο τοπογραφικό διά¬ 
γραμμα, δημοτική - παραλιακή οδός. Οι εκτάσεις αυτές 
βρίσκονται εκτός σχεδίου, εκτός οικισμού και εκτός Ζώ¬ 
νης Οικιστικού Ελέγχου. 

(3) Το φυσικό όριο βλάστησης συνίσταται από χαμηλή 
ποώδη φυσική βλάστηση (λειχήνες, βρύα, αγριόχορτα) 
και αναπτύσσεται κοντά στον απεικονιζόμενο παραλιακό 
δρόμο. 

Β. Το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. Με την έννοια φυσικοί πόροι νοεί¬ 
ται το σύνολο των πρώτων υλών που προέρχονται από τη 
φύση, δηλαδή από το έδαφος, τα δάση, τα ύδατα, και 
αξιοποιούνται βιομηχανικώς. 

Γ. Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι στην περιοχή 
η μέση ετήσια θερμοκρασία είναι 19,2° Ο με μέγιστη θερ¬ 
μοκρασία κατά τους θερινούς μήνες 34,6 °0 και ελάχιστη 
κατά το χειμώνα που φτάνει τους 3,2° Ο. 

Οι άνεμοι που επικρατούν στην περιοχή είναι κυρίως 
ΒΔ., Δ. και ΝΔ. ενώ σπάνια φυσάνε Α. και Ν. Η έντασή τους 
δεν είναι μεγάλη και σπάνια ξεπερνά τα 7Β. 

Δ. Τη μορφολογία του πυθμένα, ο οποίος συνίσταται 
από χαλίκια κοντά στην ακτή και στη συνέχεια από άμμο, 
ενώ η κλίση του είναι ομαλή και κυμαίνεται γύρω στα 4 μέ¬ 


τρα βάθος σε απόσταση περίπου 100 μέτρων από την 
ακτή και στα 10 μέτρα βάθος σε απόσταση 600 μέτρα από 
αυτή, όπως προκύπτει από την αυτοψία μακροσκοπικά 
και από το απόσπασμα χάρτη Γ.Υ.Σ. κλίμακας 1:50.000 
που συνοδεύει το διάγραμμα, καθώς και το ότι σε περιο¬ 
χές με μικρά βάθη και μικρές κλίσεις του βυθού, όπου η 
θραύση του κύματος και η εκτόνωση της ενέργειας του γί¬ 
νεται σε μεγάλη απόσταση από την ακτογραμμή, η επί¬ 
δραση του κύματος στην ακτή είναι μικρή ενώ σε περι¬ 
πτώσεις ακτών με μεγάλες κλίσεις βυθού και μεγάλα βά¬ 
θη κοντά στην ακτή όπου η θραύση των κυμάτων συντε- 
λείται κοντά στην ακτή ή ακόμη και πάνω σ’ αυτή ο 
κυματισμός καλύπτει κατά κανόνα μεγάλο εύρος ακτής 
προκειμένου να εκτονωθεί. 

Ε. Τον τομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μεγάλο 
ανάπτυγμα πελάγους καθώς και το ότι μεγάλο ανάπτυγ¬ 
μα θαλάσσιας έκτασης συμβάλλει στη δημιουργία μεγα¬ 
λύτερης έντασης κυματικού πεδίου σε σχέση με κλειστές 
θαλάσσιες περιοχές (όρμους ή κόλπους) που έχουν ίδια 
ένταση ανέμου. 

ΣΤ. Την απουσία τεχνικών έργων στην περιοχή. 

Ζ. Την απουσία εγκεκριμένων χωροταξικών κατευθύν¬ 
σεων και χρήσεων γης που να επηρεάζουν την εξεταζό¬ 
μενη παράκτια ζώνη. 

Η. Την ύπαρξη δημόσιων κτημάτων και συγκεκριμένα 
της κτηματομερίδας Κ.Μ. 2677 γαιών Αφάντου (Β.Κ. 
1900) σε άμεση γειτνίαση με την παράκτια ζώνη. 

Θ. Την ύπαρξη του Κτηματολογίου Ρόδου οι μερίδες 
του οποίου απεικονίζονται με ακρίβεια στο διάγραμμα 
που για το σκοπό αυτό έχει θεωρηθεί σύμφωνα με το άρ¬ 
θρο 26 του ν.2971/2001. 

I. Τη μη ύπαρξη ευπαθών οικοσυστημάτων καιπροστα- 
τευόμενων περιοχών στην εξεταζόμενη περιοχή. 

6. Η καθορισθείσα και χαραχθείσα επί του προαναφε- 
ρόμενου τοπογραφικού - υψομετρικού διαγράμματος 
οριογραμμή αιγιαλού, αποτελεί το όριο του μεγίστου 
πλην συνήθους χειμέριου κύματος, προσαυξημένο κατά 
12 μέτρα, σύμφωνα με τις διατάξεις του άρθρου 3 του κ.δ. 
132/1929 που διατηρήθηκε σε ισχύ με το άρθρο 8 του 
ν.510/1947 σε συνδυασμό με τις διατάξεις του άρθρου 26 
του ν.2971/2001. 

7. Οριογραμμή παραλίας δεν χαράχθηκε αφού η οριο- 
γραμμή του αιγιαλού τέμνει τα προς την θάλασσα όρια 
των ιδιοκτησιών, σύμφωνα με τις διατάξεις του άρθρου 3 
του κ.δ. 132/1929. 

8. Ο καθορισμός των ορίων αιγιαλού στη θέση αυτή γί¬ 
νεται για πρώτη φορά, αποφασίζουμε: 

Καθορίζουμε επί του ως ανωτέρω τοπογραφικού δια¬ 
γράμματος την οριογραμμή του αιγιαλού με ερυθρά συ¬ 
νεχή πολυγωνική γραμμή και στοιχεία κορυφών Α9', Α10', 
Α11', Α12'.Α16', Α17'. 

Η Επιτροπή 

Ο Πρόεδρος Ο Γραμματέας 

Γ. ΤΡΙΑΝΤΑΦΥΛΛΟΥ I. ΧΕΙΡΑΚΗΣ 

Τα Μέλη 
I. ΧΕΙΡΑΚΗΣ 
Κ. ΣΠΥΡΟΠΟΥΛΟΥ 
Ν. ΦΑΡΜΑΚΙΔΗΣ 

Αριθμ. 2218 (2) 

Ανάκληση απόφασης αναδάσωσης από έκταση 12,400 
στρέμ. στη θέση «Ταρανέζος» Δημοτικού διαμερίσμα¬ 
τος Μικράς Μαντινείας του Δήμου Καλαμάτας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τα άρθρα 17 και 24 του Συντάγματος 

2. Τις διατάξεις του π.δ. 51/1987 «Καθορισμός των πε¬ 
ριφερειών της Χώρας για το σχεδίασμά κ.λ.π. της περιφε¬ 
ρειακής Ανάπτυξης» 

3. Τις δ/ξεις των άρθρων 1 παρ.1 και 2, 2 παρ.1 εδ. δ', 5 
παρ.3 ζ', 6 παρ.7γ’ και 7 παρ. 2του ν.2503/1997 «Διοίκηση, 
Οργάνωση, Στελέχωσητης Περιφέρειας κ.λ.π.». 

4. Τις διατάξεις των άρθρων 12 και 21 παρ. 9 του 
ν.3208/2003 «Προστασία των δασικών οικοσυστημάτων, 
κατάρτιση δασολογίου, ρύθμιση εμπραγμάτων δικαιωμά¬ 
των επί δασών και δασικών εν γένει εκτάσεων και άλλες 
διατάξεις» 

5. Την υπ’ αριθμ. 1099/26.10.2004 εγκύκλιο - δ/γή του 
Υπουργείου Αγροτικής Ανάπτυξης και Τροφίμων «Οδη¬ 
γίες για την εφαρμογή του ν.3208/24.12.2003». 

6. Την υπ’ αριθμ. 1680/18.10.1978 απόφαση του Νο¬ 
μάρχη Μεσσηνίας «περί κηρύξεως, συνεπεία πυρκαγιάς, 
ως αναδασωτέας δημόσιας δασικής έκτασης 150,000 
στρεμμάτων στη θέση «Κουτηφαριάνικα» ή «Πλέσα», Κοι¬ 
νοτήτων Χωτηριανίκων και Μικράς Μαντίνειας που δημο- 
σιεύθηκε στο Φ.Ε.Κ. 653τ.Δ'της 8.12.1978. 

7. Τις υπ’ αριθμ. 9.10.2004 και 8.11.2004 αιτήσεις της 
Ευτυχίας Κοστρίβα κατοίκου, κατοίκου Μικράς Μαντίνει- 
ας με την οποία ζητάει τον χαρακτηρισμό εκτάσεως 
82.386,19 τ.μ. στην θέση «Ταρανέζος» περιοχής Δημοτι¬ 
κού διαμερίσματος Μικράς Μαντίνειας, Δήμου Καλαμά¬ 
τας σύμφωνα με τις διατάξεις του άρθρου 12 του 
ν.3208/2003 «Προστασία των δασικών οικοσυστημάτων, 
κατάρτιση δασολογίου, ρύθμιση εμπραγμάτων δικαιωμά¬ 


των επί δασών και δασικών εν γένει εκτάσεων και άλλες 
διατάξεις». 

8. Την υπ’ αριθμ. 2391/4.4.2005 αναφορά του Δασαρ¬ 
χείου Καλαμάτας (με συνημμένη την από 22.3.2005 ανα¬ 
φορά της δασολόγου Άννας Στριμπάκου) που προτείνει 
την ακύρωση της αναδάσωσης, κατά το μέρος αυτής από 
την έκταση των 12,400 στρεμμάτων, ως υπαγόμενη στις 
διατάξεις του άρθρου 12 παρ.1 του ν.3208/2003. 

9. Την υπ’ αριθμ. 709/20.1.2005 απόφαση μας «Ανάθεση 
αρμοδιοτήτων & ασκήσεως αυτών κατ’ εντολή μας» (ΦΕΚ 
144/τ.Β'/7.2.2005), αποφασίζουμε: 

Ανακαλούμε, σύμφωνα με τις διατάξεις του άρθρου 21 
παρ. 9 του ν.3208/2003, την υπ’ αριθμ. 1680/18.10.1978 
αναδασωτέα απόφαση του Νομάρχη Μεσσηνίας κατά το 
μέρος αυτής που αφορά έκταση εμβαδού 12,400 στρεμ¬ 
μάτων που βρίσκεται στη θέση «Ταρανέζος» περιοχής 
Δημοτικού Διαμερίσματος Μικράς Μαντίνειας, Δήμου Κα¬ 
λαμάτας διότι η έκταση, που ειδικότερα προσδιορίζεται 
μετά στοιχείαΦ, 1,2,3,4,5,6,7,8, Φτου συνημμένουτο- 
πογραφικού διαγράμματος κλίμακας 1:4000 που αποτε¬ 
λεί αναπόσπαστο μέρος της απόφασης αυτής, υπάγεται 
στις διατάξεις του άρθρου 12 παρ. 1 του ν.3208/2003. Η 
έκταση συνορεύει ως εξής: 

Ανατολικά: Με αναδασωτέα δημόσια δασική έκταση 
(υπ’ αριθμ. 1680/18.10.1978 απόφαση του Νομάρχη Μεσ¬ 
σηνίας). 

Δυτικά: Με επαρχιακή οδό «Καλαμάτα - Καρδαμύλη». 

Βόρεια: Με αναδασωτέα δημόσια δασική έκταση (υπ’ 
αριθμ. 1680/18.10.1978 απόφαση του Νομάρχη Μεσσηνίας). 

Νότια: Με αναδασωτέα δημόσια δασική έκταση (υπ’ 
αριθμ. 1680/18.10.1978 απόφαση του Νομάρχη Μεσση¬ 
νίας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 10 Ιουλίου 2005 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 




ΠΑΝΑΓΙΩΤΗΣ Κ/^ΑΜΠΑΤΣΟΣ 
ΤΑΑΣΟΛΟΓΟΧ ΗΕ Κ ΒΑΘΜΟ 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


8246 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























